**ПРАТЕНИЧКО ПРАШАЊЕ**

од пратеникот Талат Џафери, поставено на 45-тата седница

на Собранието на Република Македонија, одржана

на 29 јануари 2009 година

 Пратеничкото прашање гласи:

Во 2008 година, во периодот јуни-јули, се случи трансферот на многу старешини, професионални војници од едни единици во други единици, со што од аспект на нивниот професионален статус не им се уредени прашањата на сместување или распределба по работни места, или пак распределба според соодветната формација. Како последица на тоа има многу кои се јавуваат кај нас за решавање на овој нивни проблем.

Без да навлегувам во индивидуалниот аспект на секој од овие случаи, мислам дека би било упатно Министерството за одбрана претходно да излезе со извештај, како одговор на оваа моја констатација, за овие прашања со листа на офицери албанци во Армијата и во таа иста листа треба да има податоци за тоа кој од нив индивидуално е поставен според формацијата и кој од нив не е формациски поставен, туку е испратен на работа во некоја друга единица. Според истиот терк, барам преглед и на подофицири и за професионалните војници со албанска припадност.

 Прашањето го упатувам до министерот за одбрана.